Ost

Ost, den boka di pueblo pariba, ta un di e puntonan kardinal riba un kompas, huntu ku wèst, nort i sùit. E ta e direkshon kontrario for di wèst i ta normalmente na man drechi riba mayoria mapa. Ehèmpel: Hapon ta ost di China, ku ta riba su mes ost di Pakistan. Solo i luna tambe ta sali den ost. 

Riba nivel di e globo mundial ta papia di "Oriente" ora ta referi na e paisnan situá den hemisferio oriental. Por ehèmpel:
 Arabia Saudita ta situá den Medio Oriente.
 Hapon ta situá den Lehano Oriente.
 Den e periodo kolonial, hende na Hulanda tabata papia di De Oost ora nan tabata referí na e kolonianan di India Hulandes (Indonesia di awendia).

Category:Geografia